

ที่ มท 0816.3/ว กรมส่งเสริมการปกครองท้องถิ่น

ถนนนครราชสีมา เขตดุสิต กทม. 10300

มกราคม 2567

เรื่อง ขอความร่วมมือรณรงค์งานเลี้ยงวันครูปลอดเหล้า เบียร์ บุหรี่ บุหรี่ไฟฟ้า ปีที่ 9 และ “วันเด็กวิถีใหม่  
ไร้อบายมุข สุขได้ด้วยการแบ่งปัน พ.ศ. 2567”

เรียน ผู้ว่าราชการจังหวัด ทุกจังหวัด

สิ่งที่ส่งมาด้วย สำเนาหนังสือกระทรวงมหาดไทย ด่วนที่สุด ที่ มท 0211.3/495

ลงวันที่ 9 มกราคม 2567 จำนวน 1 ฉบับ

ด้วยสำนักงานเครือข่ายองค์กรงดเหล้า ได้ร่วมกับสำนักงานกองทุนสนับสนุนการสร้างเสริมสุขภาพ เครือข่ายครูดีไม่มีอบายมุข รุ่นที่ 1 - 12 และเครือข่ายโรงเรียนคำพ่อสอน ได้ขับเคลื่อนการสร้างค่านิยมปลอดเหล้า เบียร์ บุหรี่ บุหรี่ไฟฟ้าแก่สังคม โดยเฉพาะในบุคลากรทางการศึกษาเพื่อให้วิชาชีพครูเป็นแบบอย่างที่ดีต่อนักเรียน สังคม และเป็นผู้นำการเปลี่ยนแปลง รวมทั้ง ได้ขับเคลื่อนการป้องกันแก้ไขปัญหาการดื่มเครื่องดื่มแอลกอฮอล์ สูบบุหรี่ โดยใช้กระบวนการและกิจกรรมเชิงบวก เพื่อให้นักเรียนเกิดความภาคภูมิใจในตนเอง (self esteem) ไม่เข้าไปยุ่งเกี่ยวกับยาเสพติด ซึ่งจะส่งผลต่อคุณภาพการเรียนรู้ของนักเรียน ในการนี้ สำนักงานเครือข่ายองค์กร  
งดเหล้าขอความร่วมมือกระทรวงมหาดไทยประชาสัมพันธ์ไปยังหน่วยงานการศึกษาในสังกัดทั่วประเทศให้รณรงค์งานเลี้ยงวันครูปลอดเหล้า เบียร์ บุหรี่ บุหรี่ไฟฟ้า ปีที่ 9 และ “วันเด็กวิถีใหม่ ไร้อบายมุข สุขได้ด้วยการแบ่งปัน พ.ศ. 2567”

กรมส่งเสริมการปกครองท้องถิ่นพิจารณาแล้วเห็นว่า เพื่อเป็นการรณรงค์งานเลี้ยงวันครูปลอดเหล้า เบียร์ บุหรี่ บุหรี่ไฟฟ้า ปีที่ 9 และ “วันเด็กวิถีใหม่ ไร้อบายมุข สุขได้ด้วยการแบ่งปัน พ.ศ. 2567”  
จึงขอความร่วมมือจังหวัดแจ้งองค์กรปกครองส่วนท้องถิ่นดำเนินการ ดังนี้

1. ประชาสัมพันธ์รณรงค์ขับเคลื่อนงานเลี้ยงวันครูปลอดเหล้า เบียร์ บุหรี่ บุหรี่ไฟฟ้า ปีที่ 9  
ให้บุคลากรของสถานศึกษาในสังกัดทุกแห่งทราบ

2. ประชาสัมพันธ์เชิญชวนให้สถานศึกษาในสังกัดจัดงานวันเด็กแห่งชาติ พ.ศ. 2567   
ด้วยแนวทาง “วันเด็กวิถีใหม่ ไร้อบายมุข สุขได้ด้วยการแบ่งปัน” โดยโรงเรียนสามารถสมัครเข้าร่วมโครงการไปยังสำนักงานเครือข่ายองค์กรงดเหล้าโดยตรงได้ตั้งแต่บัดนี้เป็นต้นไป และรายงานผลภายในวันที่ 14 กุมภาพันธ์ 2567

รายละเอียดปรากฏตาม QR Code ท้ายหนังสือนี้

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาท้องถิ่น

โทร. ๐-๒๒๔๑-๙๐00 ต่อ 5313

ไปรษณีย์อิเล็กทรอนิกส์ saraban@dla.go.th

ผู้ประสานงาน สุกัญญา ประสงค์ศรี โทร. 097-265-5326

turl.asia/gFn4L

 **สิ่งที่ส่งมาด้วย**

ร.อสถ. ...............................

ผอ.กศ. …………….……………

ผอ.กง.สศ. ….……….…………หน.ฝ. .................................

จนท. ..................................

https://shorturl.asia/FwPt4